**ΕΝΗΜΕΡΩΣΗ ΓΙΑ ΧΩΡΙΣΜΟ ΤΗΣ Δ΄ ΤΑΞΗΣ ΣΕ ΔΥΟ ΤΜΗΜΑΤΑ**

Αγαπητοί γονείς,

με χαρά σας ανακοινώνω ότι προσήλθε νέα δασκάλα στο σχολείο μας (κάλλιο αργά παρά ποτέ), προκειμένου να χωριστεί η Δ΄ τάξη, η οποία φιλοξενούσε ήδη 26 παιδιά και ασφυκτιούσε, όπως πολύ καλά κι εσείς γνωρίζετε. Πρόκειται για μια εξαιρετική κοπέλα, η οποία θα σας ¨κερδίσει¨ από την πρώτη στιγμή. Πριν από λίγο ολοκληρώθηκε στο γραφείο του Διευθυντή κλήρωση μεταξύ των παιδιών για την δίκαιη κατανομή τους στα τμήματα. Σας παρακαλούμε να δεχθείτε την εξέλιξη αυτή ως δεδομένη και μη αναστρέψιμη, αφού εξυπηρετεί απόλυτα τις ανάγκες των παιδιών και ικανοποιεί ένα εκκρεμές αίτημα ήδη από την περσινή χρονιά, που μας έφερε σε σκληρή σύγκρουση με τους διοικούντες στη Ρόδο. Επομένως, παρακαλούμε να μην υπάρξουν αιτήματα για μεταβολή της υπάρχουσας κατάστασης ούτε τηλεφωνικές οχλήσεις για παρέες παιδιών που "σπάνε" κ.τ.λ. Τα παιδιά μπορούν ωραιότατα να βρίσκονται στα διαλείμματα και στις άλλες κοινές δραστηριότητες των παράλληλων τμημάτων και δεν έχει τόση σημασία αν θα χαθεί η επαφή μέσα στο μάθημα. Όσο αφορά τη νέα δασκάλα, η πρώτη μας εντύπωση είναι άριστη και είμαστε βέβαιοι ότι θα ικανοποιήσει απόλυτα τις προσδοκίες των οικογενειών, των οποίων τα παιδιά θα κρατήσει μέχρι το τέλος της σχολικής χρονιάς. Εμείς θα την ενημερώσουμε τάχιστα και θα την κατατοπίσουμε ώστε σε ελάχιστο χρόνο να αποκτήσει η τάξη τον μαθησιακό ρυθμό που είχε πριν από τον διαμοιρασμό της.

ο Διευθυντής

**ΕΝΗΜΕΡΩΣΗ ΓΙΑ ΧΩΡΙΣΜΟ ΤΗΣ Δ΄ ΤΑΞΗΣ ΣΕ ΔΥΟ ΤΜΗΜΑΤΑ**

Αγαπητοί γονείς,

με χαρά σας ανακοινώνω ότι προσήλθε νέα δασκάλα στο σχολείο μας (κάλλιο αργά παρά ποτέ), προκειμένου να χωριστεί η Δ΄ τάξη, η οποία φιλοξενούσε ήδη 26 παιδιά και ασφυκτιούσε, όπως πολύ καλά κι εσείς γνωρίζετε. Πρόκειται για μια εξαιρετική κοπέλα, η οποία θα σας ¨κερδίσει¨ από την πρώτη στιγμή. Πριν από λίγο ολοκληρώθηκε στο γραφείο του Διευθυντή κλήρωση μεταξύ των παιδιών για την δίκαιη κατανομή τους στα τμήματα. Σας παρακαλούμε να δεχθείτε την εξέλιξη αυτή ως δεδομένη και μη αναστρέψιμη, αφού εξυπηρετεί απόλυτα τις ανάγκες των παιδιών και ικανοποιεί ένα εκκρεμές αίτημα ήδη από την περσινή χρονιά, που μας έφερε σε σκληρή σύγκρουση με τους διοικούντες στη Ρόδο. Επομένως, παρακαλούμε να μην υπάρξουν αιτήματα για μεταβολή της υπάρχουσας κατάστασης ούτε τηλεφωνικές οχλήσεις για παρέες παιδιών που "σπάνε" κ.τ.λ. Τα παιδιά μπορούν ωραιότατα να βρίσκονται στα διαλείμματα και στις άλλες κοινές δραστηριότητες των παράλληλων τμημάτων και δεν έχει τόση σημασία αν θα χαθεί η επαφή μέσα στο μάθημα. Όσο αφορά τη νέα δασκάλα, η πρώτη μας εντύπωση είναι άριστη και είμαστε βέβαιοι ότι θα ικανοποιήσει απόλυτα τις προσδοκίες των οικογενειών, των οποίων τα παιδιά θα κρατήσει μέχρι το τέλος της σχολικής χρονιάς. Εμείς θα την ενημερώσουμε τάχιστα και θα την κατατοπίσουμε ώστε σε ελάχιστο χρόνο να αποκτήσει η τάξη τον μαθησιακό ρυθμό που είχε πριν από τον διαμοιρασμό της.

ο Διευθυντής